NGC 2158

NGC 2158 je otvorená hviezdokopa v súhvezdí Blíženci, ktorú objavil britsko-nemecký astronóm William Herschel 16. novembra 1784. Nachádza sa asi pol stupňa od jasnejšej a rozptýlenejšej hviezdokopy M35.

Zdanlivá hviezdna veľkosť NGC 2158 je 8,6. Aj tie najjasnejšie hviezdy v nej majú iba 16 magnitúd, takže pre menšie amatérske ďalekohľady nie je veľmi vhodným pozorovacím objektom. NGC 2158 sa objavuje dosť zreteľne na snímkach s dlhou expozičnou dobou vedľa svojho jasnejšieho suseda M35. Je veľmi kompaktná a vyzerá skôr ako guľová hviezdokopa. Je asi desaťkrát staršia ako M35, jej hviezdy sú chladnejšie a žltšie ako hviezdy v M 35. Jej vzdialenosť od Zeme je vyše 15 000 svetelných rokov.

 Zdroj 


 Pozri aj 
 Zoznam NGC objektov

Kategória:Súhvezdie Blíženci
2158
Kategória:Otvorené hviezdokopy
Kategória:Astronomické objekty objavené v roku 1784